《幕府山》
宋代·马之纯

当初一马过江来，幕府权宜向此开。
万里封疆吾旧物，一时宾客尔多才。
建台此事虽堪羡，掩泣其人更可哀。
相视不曾言及此，欲教天意此时回。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。